

VLADA REPUBLIKE HRVATSKE

Zagreb, 12. svibnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Državni inspektorat |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Godišnje izvješće o radu inspekcije zaštite okoliša za 2021. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 31. stavka 3. Zakona o Vladi Republike Hrvatske (Narodne novine, broj 150/11, 119/14, 93/16, 116/18), a u svezi s člankom 256. stavkom 3. Zakona o zaštiti okoliša (Narodne novine, broj 80/13, 153/13, 78/15, 12/18, 118/18), Vlada Republike Hrvatske je na sjednici održanoj \_\_\_\_\_\_ 2022. godine donijela

**Z A K L J U Č A K**

Prihvaća se Godišnje izvješće o radu Inspekcije zaštite okoliša za 2021. godinu, u tekstu koji je Vladi Republike Hrvatske dostavio Državni inspektorat Republike Hrvatske aktom, klase: 011-01/22-01/19, urbroja: 443-01-02-02-22-7, od 5. travnja 2022.

Klasa:

Urbroj:

Zagreb, \_\_\_\_\_\_\_\_\_\_ 2022.

 PREDSJEDNIK

 mr. sc. Andrej Plenković

O b r a z l o ž e n j e

Državni inspektorat Republike Hrvatske, inspekcija zaštite okoliša je temeljem odredbe članka 256. stavka 1. Zakona o zaštiti okoliša (Narodne novine broj 80/13, 153/13, 78/15, 12/18, 118/18) izradila Godišnje izvješće o radu inspekcije zaštite okoliša za 2021. godinu (u daljnjem tekstu: Izvješće).

Sukladno odredbi članka 256. stavka 3. Zakona o zaštiti okoliša, Državni inspektorat Izvješće dostavlja Vladi Republike Hrvatske.

Izvješće se sastoji od sedam cjelina i obuhvaća podatke i informacije o provedbi plana i programa rada, podatke i informacije o poduzetim mjerama radi primjene propisa iz nadležnosti inspekcije zaštite okoliša, zajedničko izvješće o provedenim koordiniranim inspekcijskim nadzorima i drugim aktivnostima u okviru suradnje s drugim inspekcijama u području okoliša te prijedloge za unapređenje inspekcijskog nadzora u području okoliša odnosno sadrži elemente propisane odredbom članka 256. stavka 2. Zakona o zaštiti okoliša.

Slijedom navedenog, Vlada Republike Hrvatske prihvaća Godišnje izvješće o radu inspekcije zaštite okoliša za 2021. godinu.